
R E F E R A T   D E   A P R O B A R E
privind  aprobarea bugetului de venituri şi cheltuieli  pe
 anul 2026 al  S.C.  TERMICA BRAD S.A.



Prin  adresa nr. 2607/16.06.2026, înregistrată la Primăria Municipiului Brad sub nr. 33113/16.06.2026, S.C. TERMICA BRAD S.A. a solicitat aprobarea, de către Consiliul Local al Municipiului Brad, a bugetului de venituri şi cheltuieli pe anul 2026.
Bugetul de venituri şi cheltuieli al S.C. TERMICA BRAD S.A. a fost întocmit în conformitate cu prevederile Legii nr. 82/1991 a contabilității, republicată, cu modificările și completările ulterioare și ale Ordinului MFP nr. 3.818/2019 privind aprobarea formatului şi structurii bugetului de venituri şi cheltuieli, al operatorilor economici, precum şi a anexelor de fundamentare a acestuia.
 Proiectul bugetului de venituri şi cheltuieli al S.C. TERMICA BRAD S.A. pentru anul 2026  a fost prezentat și aprobat în Adunarea Generală a Acţionarilor  S.C. TERMICA BRAD S.A. în data de 28.05.2026. 
Totodată, a fost respectată procedura transparenței decizionale conform prevederilor Legii nr. 52/2003 privind transparența decizională în administrația publică, republicată, cu modificările și completările ulterioare, prin publicarea pe pagina de internet a societății și în Periodicului de informare ”Zarandul”, precum și prin afișare la sediul instituției în data de 25.05.2026.
Astfel, pentru anul 2026, bugetul de venituri și cheltuieli al S.C. TERMICA  BRAD S.A. se stabilește la venituri în sumă de 20.004 mii lei și la cheltuieli în sumă de 20.000 mii lei, cu un rezultat brut de 4 mii lei.
În contextul celor de mai sus am inițiat prezentul proiect de hotărâre  prin care am propus aprobarea bugetului de venituri și cheltuieli al S.C. TERMICA BRAD S.A. pe anul 2026 și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele  prevederile art. 4 alin. (1) lit. c) și art. 6 alin. (3) din O.G nr. 26/2013 privind întărirea disciplinei financiare la nivelul unor operatori economici la care statul sau unităţile administrativ teritoriale sunt acţionari unici ori majoritari sau deţin direct sau indirect o participaţie majoritară, cu modificările şi completările ulterioare, ale Legii nr. 82/1991 a contabilității, republicată, cu modificările și completările ulterioare, ale Ordinului MFP nr. 3.818/2019  privind aprobarea formatului şi structurii bugetului de venituri şi cheltuieli, al operatorilor economici precum şi a anexelor de fundamentare a acestuia, ale art. 129 alin. (1),  alin. (2) lit. d) și alin. (7) lit. n) din O.U.G. nr. 57/2019  privind Codul administrativ, cu modificările și completările ulterioare, ale Legii nr. 554/2004 a contenciosului administrativ, cu modificările și completările ulterioare, precum și ale Legii nr. 52/2003 privind transparenţa decizională în administraţia publică, republicată, cu modificările și completările ulterioare.

